ธปท.แก้บาทแข็งลดออกบอนด์สั้น
ธปท.ลดแรงกดดันบาทแข็ง ออกบอนด์ระยะสั้นลดลง หลังต่างชาติใช้เป็นแหล่งเก็งกำไร
1 เม.ย. 2560

ธปท.ลดแรงกดดันบาทแข็ง ออกบอนด์ระยะสั้นลดลง หลังต่างชาติใช้เป็นแหล่งเก็งกำไรนายดอน นาครทรรพ ผู้อำนวยการอาวุโส ฝ่ายนโยบายเศรษฐกิจการเงิน ธนาคารแห่งประเทศไทย (ธปท.) เปิดเผยว่า ระยะหลังนักลงทุนต่างประเทศสนใจลงทุนในตลาดการเงินไทยต่อเนื่อง และบางจังหวะมีการลงทุนในพันธบัตรระยะสั้นเพิ่มขึ้นเร็ว บางส่วนเป็นการพักเงินระยะสั้นที่อาจสร้างแรงกดดันต่อค่าเงินบาท ธปท.จึงทบทวนแนวทางที่จะลดแรงจูงใจในการใช้พันธบัตรระยะสั้นเป็นที่พักเงิน โดยเริ่มจากการปรับลดวงเงินการออกพันธบัตรระยะสั้นของ ธปท."ยอมรับว่าเงินทุนไหลเข้าช่วงที่ ผ่านมา ส่วนใหญ่เข้ามาลงทุนใน พันธบัตรระยะสั้นไม่เกิน 1 ปี เป็นมีเงินที่เข้ามาเก็งกำไรค่าเงินด้วย บวกกับที่ไทยเกินดุลบัญชีเดินสะพัดสูง นักลงทุนยังมองเงินบาทเป็นสินทรัพย์ปลอดภัย จึงเป็นแรงกดดันต่อค่าเงินบาท เพื่อลดแรงกดดันต่อค่าเงินบาทและลดโอกาส ลดแรงจูงใจการเก็งกำไรค่าเงินของนักลงทุนต่างชาติ ธปท. จะลดการออกพันธบัตรระยะสั้นลง" นายดอน กล่าวทั้งนี้ ในเดือน เม.ย. 2560 ธปท.ได้กำหนดวงเงินการออกพันธบัตรระยะสั้น 3 เดือน เป็นสัปดาห์ละ 3 หมื่นล้านบาท ลดลงจากเดือนก่อนหน้า 1 หมื่นล้านบาท ระยะสั้น 6 เดือน วงเงิน 3 หมื่นล้านบาท ลดลง 1 หมื่นล้านบาท และระยะ 1 ปี วงเงิน 4.5 หมื่นล้านบาท ไม่เปลี่ยนแปลง